เจ็บท้อง บริเวณลิ้นปี่ เจ็บแบบจี๊ดๆ ไม่ได้ปวด แต่เจ็บ ซึ่งเคยถามแล้วว่าตัวเองเป็นอะไรหรือเปล่าเพราะมันมีอาการเต้นอย่งเห้นได้ชัดโดยไม่ต้องสัมผัส บอกเป็นการเต้นของชีพจร แต่ตอนนี้มีอาการเจ็บแบบจี๊ดๆ ค่ะ บริเวณเหนือสะดือมาทางขวา
สวัสดีครับ สำหรับอาการเจ็บบริเวณลิ้นปี่อาจเกิดจากสาเหตุดังนี้ 1.โรคกระเพาะอาหารอักเสบ(Gastritis) จะมีอาการปวดจุกแน่นลิ้นปี่ ปวดขณะท้องว่าง มีอาการท้องอืด แน่นท้อง หากเป็นรุนแรงอาจมีอาการถ่ายดำได้ 2.โรคนิ่วในถุงน้ำดี(Gall stone) จะมีอาการปวดจุก หลังทานอาหารมื้อใหญ่ อาการปวดจะเป็นประมาณ 1-2 ชั่วโมง หลังจากนั้นอาการปวดจะบรรเทา ส่วนสิ่งที่เห็นขยับได้นั้น เป็นการขยับของผิวหนังตามจังหวะการเต้น ของหลอดเลือดแดงใหญ่(Abdominal aorta) มีโรคหลอดเลือดแดงในช่องท้องโป่งพอง(Abdominal aortic aneurysm) ที่ทำให้ตรวจพบก้อนในช่องท้องและเต้นได้ตามจังหวะชีพจร พบในผู้สูงอายุ เป็นโรคความดันโลหิตสูง(Hypertension) โรคหลอดเลือดแข็ง(Atherosclerosis) หากอาการปวดไม่บรรเทา แนะนำให้มารับการตรวจเพิ่มเติมเพื่อหาสาเหตุของอาการที่โรงพยาบาลครับ